wickkiey/tamil-wikipedia-markdown huggingface dataset:
# தூய யோவான் மகளிர் மேல் நிலைப்பள்ளி, நாசரேத்

**நாசரேத் தூய யோவான் பெண்கள் மேல்நிலைப்பள்ளி**, தென்னிந்தியாவில் முதல் மற்றும் இந்தியாவில் மூன்றாவதாக தொடங்கப்பெற்ற பெண்கள் பள்ளியாகும். இது தூத்துக்குடி மாவட்டம், நாசரெத்து நகரில் அமைந்துள்ளது.  

இது 1820 ஆம் ஆண்டு அருள்திரு ஹோக் என்பவரால் தொடங்கப் பெற்றது. 1876ஆம் ஆண்டு கேனன் மார்காசிஸ் இப்பள்ளியின் மேலாளராக செயல்பட்டார். அவர் இப்பள்ளி வளாகத்தில் 1877ஆம் ஆண்டு பெண்களுக்காக ஆசிரியப் பயற்சி நிறுவனத்தை நிறுவினார். மேலும் ஒரு மழலையர் பள்ளியையும் தொடங்கினார். 1886 ஆம் ஆண்டு இப்பள்ளியை உயர்நிலையைப் பள்ளியாக தரம் உயர்த்தினார். 1888ஆம் ஆண்டு முழுமைபெற்ற உயர்நிலைப்பள்ளியாக செயல்பட்டு, அவ்வாண்டு நடைபெற்ற மெட்ரிகுலேஷன் தேர்வின் வெற்றிபெற்று சென்னை மாகாணத்திலிருந்து வெளிவந்த முதல் தொகுதி மாணவியர்கள் என்ற சிறப்பையும் பெற்றனர். இப்பள்ளியின் தரம் 1890ஆம் ஆண்டு கல்வி இயக்குநரால் பெரிதும் பாராட்டப் பெற்றது. அநேக ஆங்கிலேய மதபோதகர்கள்- அருட்திரு. கமிர்ர், கிரின், சிவிங்கிளர் மற்றும் எவான்ஸ் இப்பள்ளியின் வளர்ச்சிக்கு மிகுந்த ஆர்வம் காட்டினர். புனித மைக்கேல், புனித காபீரியேல் மற்றும் பாதுகாப்பு தேவதூதர்கள் விடுதிகள் இவ்வளாகத்தில் நிறுவப்பட்டன. இப்பள்ளியின் சீற்றாலயம் 1939 ஆம் ஆண்டு அருள்திரு ஜீ.டி. செல்வின் என்பவரின் முயற்சியால் கட்டப்பெற்றது. இப்பள்ளி வளாகத்தில் KNII மற்றும் WORLD VISION விடுதிகள் செயல்படுகின்றன.
# மீத்தாக்ஸிபீனால்

மீத்தாக்ஸிபீனால்அல்லது -ஹைட்ராக்ஸி அனிசோல் ) என குறிக்கலாம்:  
- 2-மீத்தாக்ஸிபீனால் (குயாயகோல், o-,மீத்தாக்ஸிபீனால், மெத்தில்கேட்டகால், 2-ஹைட்ராக்ஸி அனிசோல்)

- 3-மீத்தாக்ஸிபீனால் (m-,மீத்தாக்ஸிபீனால் ,m-, குயாயகோல்,ரிசோர்சினால் மோனோமெதில் ஈதர், 3-ஹைட்ராக்ஸி அனிசோல் ,m-ஹைட்ராக்ஸி அனிசோல்)

- 4-மீத்தாக்ஸிபீனால்(மீகுயினால், பாரா-குயாயக்கால், 4-ஹைட்ராக்ஸி அனிசோல் )
# பாலிபைடு


பிரியோஜோப்களில் உள்ள பாலிபைடு ஒவ்வொரு தனிமனிதனின் உயிரியலின் பெரும்பாலான உறுப்புகளையும் திசுக்களையும் சூழ்ந்துள்ள இடை உயிா்ம அசைவு ஆகும். இதில் உணா்நீட்சிகள்,உணா்நீட்சி உறைகள், U- வடிவ செரிமான பாதை, தசை மற்றும் நரம்பு செல்கள் உள்ளன. இது ஸ்வாய்டுகளின் புறத்தாேட்டில் உள்ளது, இது cyclostomes களில் குழாய்  வடிவிலும்  cheilostomes ல் பெட்டி வடிவிலும் உள்ளது.
# மங்கள தேவி கோவில்



**மங்கள தேவி கோவில்** இந்தியாவின் மத்தியப் பிரதேச மாநிலத்தின் விதிஷா மாவட்டத்தில் காக்புர் கிராமத்தில் அழிந்து விட்ட இந்து ஆலயம் ஆகும். இது விதிஷாவிலிருந்து 33 கி.மீ., தூரத்தில் மாநில நெடுஞ்சாலை 19 இல் அமைந்துள்ளது.  

## கட்டிடக்கலை
இந்தக் கோவில் 10-11 ஆம் நூற்றாண்டில் பரமாரப் பேரரசின் காலத்தில் கட்டப்பட்டது. மங்கள தேவியின் உருவத்தை 1306 ஆம் ஆண்டு நிறுவியுள்ளனர்.  

இக்கோயிலில் திரபங்கா என்ற முத்திரையுடன் கூடிய நாககன்னி (நாக வழிபாடு) படிமத்தையும் கொண்டுள்ளது. இசுதானிக சம்பத் முத்திரையுடன் ஒரு தேவதை மற்றும் ஆலிங்கணத்தில் உள்ள மூன்று மனித உருவங்கள் ஆகிய படிமங்களையும் கொண்டுள்ளது.  

கோவில் வளாகத்தில் பன்னிரண்டு தூண்கள் சமதளமான மேல்விதானம் கொண்ட மண்டபமும் உள்ளது.
# தியானியமா குழு


கணிதத்தில், தியானியமா குழுமம் என்பது குழுமம், இது செர்ரே குழுமத்தின் முழுமையான கலோஸ் குழுவின் நீட்டிப்பு ஆகும். இது லாங்கண்டலால் (1977) டெலிகேயின் ஆய்வைப் பயன்படுத்தி அறிமுகப்படுத்தப்பட்டது, மேலும் யூடாகா தியானியமா பெயரிட்டது. இது குழு பிரதிநிதித்துவமாக கருதப்பட்டது, அதன் பிரதிநிதித்துவங்கள் பகுத்தறிவு எண்களின் புலத்தில் Q ஐ (கற்பனை) CM நோக்கங்களை ஒத்திருக்கின்றன.  

## மேரற்கோள்கள்
- 
-
# சரத்சந்திர சங்கர் சிறீகாந்த்


**சரத்சந்திர சங்கர் சிறீகாந்த்** (*Sharadchandra Shankar Shrikhande*, பிறப்பு: 19 அக்டோபர் 1917) ஒரு இந்திய கணிதவியலாளராவார். சேர்வியல் கணிதவியலில் பல அாிய சாதனைகள் நிகழ்த்தியதால் நன்கு பிரபலமானார். 1782 இல் லியோன்ஹார்ட் ஆய்லர் என்பவரால் வெளியிடப்பட்ட புகழ் பெற்ற பிரபலமான முன்னறிகூற்றை ஆர்.சி. போஸ், ஈ. டி. பார்கர் ஆகியோருடன் சேர்ந்து தவறென நிரூபித்தார். அதாவது ஒவ்வொரு n க்கும் 4n + 2 வரிசையிலான இரண்டு ஒன்றுக்கொன்று செங்குத்தான இலத்தீன் சதுரங்கள் இல்லையென நிரூபித்தார். கலவையியல் மற்றும் புள்ளிவிவர வடிவமைப்புகள் இவரின் சிறப்புகள் ஆகும். ஸ்ரீகாந்த் வரைபடம் புள்ளிவிவர வடிவமைப்புகளில் பயன்படுத்தப்படுகிறது.  

1950 ஆம் ஆண்டில் ஸ்ரீகாந்த், ஆா். சி. போஸ் என்பவாின் மேற்பார்வையில் தனது முனைவர் பட்டத்தை அமொிக்காவின் சேப்பல் ஹில்லில் உள்ள வட கரோலைனா பல்கலைக்கழகத்தில் பெற்றார். அமெரிக்கா மற்றும் இந்தியாவில் உள்ள பல்வேறு பல்கலைக்கழகங்களில் இவர் கற்பிக்கும் பணியை மேற்கொண்டாா். பனாரஸ் இந்து பல்கலைக்கழகத்தில் கணிதப் பேராசிரியராகவும், மும்பை பல்கலைக்கழகத்தில் கணிதவியல் துறையின் தலைவராகவும், மும்பை Center of Advanced Study in Mathematics இன் தலைவராகவும் 1978இல் அவர் ஓய்வு பெறும் வரையிலும் பணியாற்றினார். இந்திய தேசிய அறிவியல் கழகம், இந்திய அறிவியல் கழகம், மற்றும் அமெரிக்காவின் கணிதவியல் கழகம் ஆகியவற்றின் உறுப்பினராக இருந்துள்ளார்.  

இவரின் மகன் மோகன் ஸ்ரீகாந்த் அமொிக்காவின் மிச்சிகன் மாகாணத்திலுள்ள மத்திய மிச்சிகன் பல்கலைக்கழகத்தில் கணிதப் பேராசிரியராகப் பணியாற்றுகிறார்.
# ராபர்ட் ஆண்டர்சன்

**இராபர்ட் ஆண்டர்சன் ** அவர்கள் 1806 ஆம் ஆண்டு சென்னை அரசாங்க அலுவலராக நியமிக்கப்பட்டார்.  

## கல்வி

இங்கிலாந்தில் உள்ள ஹார்ட்போர்டில் கிழக்கிந்திய கம்பெனிக் கல்லூரியில் கல்வி பயின்றார். அக்கல்லூரியில் படிக்கும் மாணவர் இந்திய மொழி ஒன்றினைப் படிக்க வேண்டும். அப்படிப் படித்ததால் தென்னிந்தியாவில் இவர் வேலை பார்க்க வாய்ப்பளித்தது.  

## பதவிகள்

1817 ஆம் ஆண்டில் இந்திய அரசின் பர்சிய மொழிபெயர்ப்பாளரானார். 1818 ஆம் ஆண்டு முதல் 1820 ஆம் ஆன்டு வரை கல்லூரியின் ஆட்சிக் குழுவில் உறுப்பினராக இருந்தார்.  

## தமிழ்ப் பணி

இவர் ஆங்கிலத்தில் தமிழ் இலக்கண நூல் ஒன்றை எழுதியுள்ளார். அதன் கொடுந்தமிழ் பெயர் கொடுந்தமிழ் அல்லது பேச்சுத்தமிழ் விதிகளோடு கூடிய தமிழ் இலக்கண அடிப்படைகளும், செந்தமிழ் அல்லது மொழியின் அழகிய நடைப் பற்றிய அறிமுகமும் என்பதாகும். இந்நூல் 1821 ஆம் ஆண்டு இலண்டனில் அச்சிடப்பட்டது.  

## பார்வை நூல்
# எலிக்கடிக் காய்ச்சல்


**எலிக்கடிக் காய்ச்சல்** (*Rat-bite fever* - *RBF*) அல்லது (*Streptobacillary Fever*) என்பது எலிகளில் இருந்து மனிதர்களுக்கு பரவும் கடும் நோயாகும். இந்தக் காய்ச்சல் பாக்டீரியா (*Bacteria*) தொற்றுகளால் ஏற்படுகிறது. எலியின் சிறுநீர், சளி சுரப்புகளின் வழியான பாக்டீரியா தொற்றுகளால் மனிதர்களிடம் பரவும் அருகிய நோயாகும். எலிக்கடிக் காய்ச்சலுக்கான மாற்றுபெயர்களாக, இசுட்டிரெப்டோபாசில்லரி காய்ச்சல், இசுட்டிரெப்டோபாசில்லரி அழற்சி, இசுபைரில்லரிக் காய்ச்சல், முடவாத செந்தடிப்புத் தொற்று ஆகியன வழங்கப்படுகின்றன.  

பாக்டீரியாக்கள் தொற்றிய எலி கடித்தாலோ அல்லது மனித உடலில் ஏற்படும் வெட்டு அல்லது காயத்தாலோ இந்தக் காய்ச்சல் பரவும். இது இரண்டு வெவ்வேறு பாக்டீரியா வகைகளால் ஏற்படும் தொற்று நோய் ஆகும்.  

1. *இசுட்டிரெப்டோபாசில்லசு மொனிலிபார்மிசு* (Streptobacillus moniliformis) பாக்டீரியா; இது வட அமெரிக்காவில் மட்டும் இசுட்டிரெப்டோபாசில்லரி காய்ச்சலை உருவாக்குகிறது.

1. *இசுபைரில்லம் மைனசு* பாக்டீரியா; இது ஆசியாவில் பரவலாக உள்ளது. இது இசுபைரில்லரிக் காய்ச்சலை உருவாக்குகிறது. இதற்குச் சோடோக்கு என்ற பெயரும் உண்டு. மிக்காய்ச்சலின் பெரும்பாலான நேர்வுகள் யப்பானில் ஏற்படுகின்றன. இதன் குறிப்பிட்ட திரிபுகள் சார்ந்த காய்ச்சல் ஐக்கிய அமெரிக்கா, ஐரோப்பா, ஆத்திரேலியா, ஆப்பிரிக்கா ஆகிய நாடுகளில் உள்ளன.

சில நேர்வுகள் தொற்றடைந்த விலங்கின் சிறுநீர், சுரப்புகலுக்கு ஆட்பட்ட பிறகே கண்டறியப்பட்டுள்ளன. இந்தச் சுரப்புகள் எலியின் வாய், மூக்கு, கண்களில் சுரப்பனவாகும்மானால், பெரும்பாலான நேர்வுகள் எலிக்கடியால் ஏற்படுகின்றன. எலிச் சிறுநீர், புழுக்கை மாசுற்ற உணவு, நீராலும் இக்காய்ச்சல் பரவுகிறது. இந்நோயால் அணில்கள், மரநாய்கள், மானெலிகள் போன்ற விலங்குகளையும் தாக்கும். வீட்டு நாய்கள், பூனைகள், தொற்றடையும்போது மாந்தருக்கும் பரவுகிறது. எலியால் கடிக்கப்பட்ட காயத்தை தொற்றுநீக்கக் கரைசலால் உடனே கழுவவேண்டும்.  

## பொது
உலகம் முழுவதும் பல வகையான எலிகள் உள்ளன. உலகில் பல்வேறு பகுதிகளில் உள்ள மக்கள் பல்வேறு எலிக்கடி நோய்களால் பாதிக்கப்படுகிறார்கள். பெரும்பாலும் கருப்பு எலி மற்றும் பழுப்பு எலி ஆகியவற்றால் மனிதர்கள் பாதிக்கப்படுகின்றனர். எலிக்கடியினால் பல நோய்கள் பரவுகின்றன. அந்த நோய்களில் எலிக்கடிக் காய்ச்சலும் ஒன்று.  

### நோய்க்குறிகளும் அறிகுறிகளும்
இசுபைரில்லரி எலிக்கடிக்காய்ச்சலால் நிணநீர்க்கணுக்கள் வீங்கும். வழக்கமாக கழுத்து, இடுப்பு, கக்கம் ஆகிய இடங்களில் நிணநீர்க்கணுக்களில் வீக்கம் ஏற்படும் .  

### எலிக்கடிக் காய்ச்சலைக் கண்டறிதல்
ஆய்வகச் சோதனைகளை நடத்துவதன் மூலம் எலிக்கடிச் காய்ச்சல் கண்டறியப்படுகிறது. பாதிக்கப்பட்ட நபரின் இரத்த சோதனை மற்றும் திரவ சோதனைகள் மூலமாக பாக்டீரியா வகை அறியப் படுகிறது. அந்த வகையில் பாதிக்கப்பட்ட நபரின் மூட்டுகள் மற்றும் நிணநீர் வழிகளில் அவரின் உடல் திரவங்கள் பரிசோதிக்கப்படுகின்றன. தவிர, அவசியமான இடங்களில், தோல் மற்றும் இரத்த எதிர்ப்பு உடல் சோதனைகளும் நடத்தப்படுகின்றன.  

### எலிக்கடிக் காய்ச்சல் தடுப்பு
எலிக்கடிக் காய்ச்சலை எந்த சிகிச்சையும் இல்லாமல் குணப்படுத்த முடியும். ஆனால் அது அதிக நேரம் எடுக்கலாம். ஒரு வருடம் கூட பிடிக்கலாம். நீண்ட கால காய்ச்சல் என்றால் அது உடலின் மற்ற உறுப்புகளுக்குக் கடுமையான சேதங்களை விளைவிக்கும். அதனால் அவசர சிகிச்சையும் அளிக்கப்படலாம். எலிக்கடிக் காய்ச்சலை விரைவாகக் குணப்படுத்த நுண்ணுயிர் எதிர்ப்பிகள் மூலமாகவும் சிகிச்சை அளிக்கப் படுகிறது.
# மைக்கேல் ஒல்மெர்ட்

**மைக்கேல் ஒல்மெர்ட்** (*Michael Olmert*) (பிறப்பு 1940) மேரிலாந்து பல்கலைக்கழகத்தில் ஆங்கிலப் பேராசிரியராக பணியாற்றியவரும், எழுத்தாளரும் ஆவார். இவர் வாசிங்டன், டி. சி.யில் பிறந்தார்.  

இவர் 90க்கும் மேற்பட்ட தொலைக்காட்சி நிகழ்ச்சிகளும், இரண்டு நாடகங்களும், இரண்டு புத்தகங்களும் எழுதியுள்ளார். டிஸ்கவரி தொலைக்காட்சியால் இவரது பணிக்கு 3 எம்மி விருதுகள் வழங்கப்பட்டன. முதல் முறை 2001 ஆம் ஆண்டில் *அல்சொஸொரஸ் – வாக்கிங் வித் டைனோசரஸ் ஸ்பெஷல்* என்பதற்கும், 2002இல் *வாக்கிங் வித் பிரீஹிஸ்டோரிக் பீஸ்ட்ஸ்* என்ற படைப்பிற்கும், மூன்றாவதாக 2006இல் *பிபோர் த டைனோசரஸ்* என்ற பணிக்கும் பெற்றுள்ளார்.  

*ஷேக்ஸ்பியர் மற்றும் லோபஸ்* மற்றும் *கிரேட் கிரியேட்டிங் நேச்சர்* என்ற தலைப்பில் இவர் இரண்டு நாடகங்களை எழுதியுள்ளார். மேலும் *மில்டன்ஸ் டீத் அன்ட் ஓவிட்ஸ் அம்பர்லா* (1996) மற்றும் *த ஸ்மித்சோனியன் புக் ஆப் புக்ஸ்* (1992) என்ற இரு நூல்களையும் எழுதியுள்ளார்.  

2005இல் மேரிலாந்து பல்கலைக்கழகத்தின் சகாவாக இணைந்தார். இவர் தற்போது மேரிலாந்தில் உள்ள விட்டேனில் வசித்து வருகிறார்.  

## மேற்கோள்

1. "English's Olmert Wins Third Emmy". University of Maryland: Office of University Communications. 2006-08-22. Retrieved 2008-08-30.
1. http://www.imdb.com/name/nm0647431/bio
1. http://www.emmys.com/shows/allosaurus-walking-dinosaurs-special

## வெளியிணைப்புகள்
- Official Bio From the University of Maryland
- University of Maryland Hall of Fame Inductions, 2005
# க. அப்புலிங்கம் (கவிஞர்)

**க. அப்புலிங்கம்** என்பவர் தமிழ்க்கவிஞர்களுள் ஒருவர். புதுக்கவிதைகளின் வளர்ச்சியில் இவரது பங்கு அதிகம் உண்டு. நிலக்கிழார், சிவனடியார், சமூக அன்னம்பாலிப்பு சத்திரக் காப்பாளர், பதிப்பாளர் போன்ற பன்முகப் பார்வைக் கொண்டவர்.  

## பிறப்பும் இளமையும்
இவர் திருச்சி மாவட்டம், திருவானைக்காவல் எனும் ஊரில் 03-7-1917 ஆம் ஆண்டு பிறந்தார்.  
இவரது பெற்றோர் கணபதியாப் பிள்ளை-மதுரம் அம்மாள் ஆவர். தமிழில் புலவர் பட்டம் பெற்ற இவர், அரசுப் பள்ளியில் தமிழாசிரியராகப் பணியாற்றியுள்ளார். இவர் "கலைவாணன்" எனும் புனைப்பெயரில் கவிதைகள் படைத்துள்ளார்.  

## கவிதைப் பணிகள்
இவர் கலை இலக்கிய முற்போக்கு இதழ்களான கிராம ஊழியன், வசந்தம், கலைமகள், கலாமோகினி உள்ளிட்ட இதழ்களில் கவிதைகள் எழுதியுள்ளார். 1963-ஆம் ஆண்டு புது தில்லியில் நடைபெற்ற பன்மொழிக் கவியரங்கில் கலந்து கொண்டு கவிதைகள் வாசித்துள்ளார்.1942-இல் காந்தியின் வேண்டுகோளுக்கிணங்க, தாம் அணிந்திருந்த அந்நியத் துணியைத் தீயிலிட்டுப் பொசுக்கிக் கதர் ஆடை அணியத்தொடங்கினார். சுமார் 500 கவியரங்குகளில் கலந்து கொண்டு கவிதைகள் படைத்துள்ளார்.  

## படைப்புகள்
அவருடைய படைப்புகளில் கீழ்க்கண்டவை உள்ளிட்ட பல நூல்கள் அடங்கும்.  
- உதயம்
- நிவேதனம்
- அழியா அழகி
- ஆன்மாராதனை
- வயலூர் முருகன் பிள்ளைத்தமிழ்
- காவை முருகன் பிள்ளைத்தமிழ்
- மனச்சிமிழ்
- ஞானதீபம்
- காவிரி
- ஜீவானந்தம்

## விருதுகள்
சாகித்திய அகாதெமி பரிசு, தமிழகக் கவிஞர் மன்றத்தின் பரிசு என பல பெற்றவர். திருச்சி தமிழ்ப் பேரவை இவருக்கு, **கவிஞர் திலகம்** எனும் விருது வழங்கியுள்ளது. 1986ஆம் ஆண்டு தமிழக அரசு தமிழ் வளர்ச்சிக்கான சிறந்த நூலுக்கான முதல் பரிசினை இவரது **கலைவாணன் கவிதைகள்** எனும் நூல் பெற்றுள்ளது.அமெரிக்க நாட்டு உலகப் பல்கலைக்கழகம் இவருக்கு **டாக்டர்** பட்டம் வழங்கியுள்ளது.  

## மறைவு
இவர் 12-02-1988இல் மறைந்தார்.
# ரேசிமிக் அமிலம்

**இரேசிமிக் அமிலம்** *(racemic acid)* ஒளியியல் செயலற்ற அல்லது இரெசிமிக் வடிவமாகிய டார்ட்டாாிக அமிலத்தின் பழைய பெயா் ஆகும். இது இரண்டு ஆடி உருவ மாற்றியங்கள் (இனன்சியோமா்) சம அளவில் கலந்தால் கிடைக்கும். இது எதிரெதிா் திசையில் அமையும் ஒளியியல் செயல்பாட்டினைக் கொண்டுள்ளது.  

இதன் சோடியம் - அம்மோனியம் உப்பு சுழிமாய்க் கலவையில் இயல்பற்றது. இதைப் படிகமாக்கலின்போது இரண்டு வகையான படிகங்களாகப் பிாிக்கலாம். ஒவ்வொன்றும் ஒரு மாற்றியத்தைக் கொண்டிருக்கும். இதன் மூலக்கூறின் புறவெளி அமைப்பு ஆடிப் பாவையின்9பிம்பம்) மேற்பொருந்துவதாக உள்ளது. இந்தப் பண்பினாலேயே உலூயிசு பாசுட்டியரால் படிகங்களை பொறுக்கி எடுத்து அந்த ஈருரு மாற்றியங்களைப் பிாிக்க முடிந்தது.  

பாசுட்டியா் ஓர்வின் ஒரு நவீன வழிமுறையில் படிகங்கள் தயாாித்தல் மிகவும் புத்துயிரூட்டுவதாக இல்லை என்று நிறுவப்பட்டது. படிகங்கள் சிதைந்தன, ஆனால் அவர்கள் கண் பாா்வையினால் (நுண்ணோக்கி இல்லாமல்) ஆய்வு செய்ய போதுமானதாகவே இருந்தது.
# கண்டறி முறை

**கண்டறி முறை** (Heuristic) என்பது ஆசிரியர் துணை இல்லாமல் செய்தறிதல் மூலம் அறிவியல் கருத்துகளை மாணவர்கள் தெரிந்து கொள்வது ஆகும்.. லண்டனில் உள்ள சிட்டி கில்ட்ஸ் நிறுவனத்தில் பணியாற்றிய வேதியியல் பேராசிரியர் எச். இ. ஆம்ஸ்ட்ராங் என்பவரால் கண்டறியப்பட்டது.'Heuristic' என்ற வார்த்தை கிரேக்க மொழியிலிருந்து பெற்றது இதற்குப் பொருள் 'கண்டறிவது'(To discover), இம்முறையில் மாணவர்கள் அறிவியல் நிகழ்வுகளை தாங்களாகவே கண்டறிய வாய்ப்பு அளிக்கப்படுகிறது. ஆம்ஸ்ட்ராங் கருத்துப்படி 'அறிவியல் உண்மைகளையும், தத்துவங்களையும் முன் கூட்டியே அறிவிக்காமல், ஆராய்ச்சியாளர்களின் நிலையில் மாணவர்களை வைத்து அறிவியல் உண்மைகளை கண்டுபிடிக்க, அவர்களை சொந்த முயற்சிகளை மேற்கொள்ளச் செய்து உண்மைகளை கண்டறியச்செய்வதுவே' கண்டறி முறையாகும்.  

## நோக்கங்கள்

இம்முறையின் மூலம் மாணவன்  
- அறிவியல் யுத்தியைப் பயன்படுத்தி பிரச்சினைகளுக்கு தீர்வு காண்பான்.
- சோதனைக் கருவிகளைச் சேகரிப்பான்.
- சோதனைகளை நிகழ்த்திக் காட்டுவான்.
- சோதனை முடிவுகளை எடுத்துரைப்பான்.
- புதிய கருத்துகளை கண்டறியும் அறிவைப் பெறுவான்.
- சுயமாக சிந்திப்பான்.
- தகவல்களை சேகரித்து அவற்றிலிருந்து உண்மைகளை கண்டறிவான்.

## படிநிலைகள்

1. திட்டமிடுதல் (Planning)  

அ.நோக்கங்களை உருவாக்குதல்.  

ஆ.பிரச்சனைகளை கண்டறிதல்.  

இ. பிரச்சனைக்கு ஓரளவிற்கு சரியானத்தீர்வை கண்டறிதல்.  

2. நிகழ்த்துதல் (Execution)  

அ. சரியான முடிவைக் காண புலனறிதல், கண்டறிதல், உற்றுநோக்கல்.  

ஆ. உற்றுநோக்கியதை பதிவு செய்தல்.  

3. முடிவுக்கு வருதல் (Conclusion)  

அ. பொதுமை கருத்தை உருவாக்கி முடிவுக்கு வருதல்.  

ஆ. பிரச்சனைக்கு சரியான தீர்வை கண்டறிதல்.  

## நன்மைகள்
இம்முறையில் உண்மைகளை அறிந்து கொள்ள மாணவர்களிடையே அறிவியல் மனப்பான்மையும், திறனாய்வு செய்யும் முறையும் வலியுறுத்தப்படுகின்றன. மாணவர்கள் தங்கள் உழைப்பிலேயே நம்பிக்கை வைத்து, தன்னம்பிக்கை பெறுகின்றனர். இம்முறையில் பெற்ற அனுபவம் நேரிடையாக அமைவதால், இம்முறையை பின்பற்றி அறிந்த உண்மைகள் நிலைபெற்று உள்ளன. உற்றுநோக்கி அறியும் பண்பு, செய்திகளைச் சேகரிக்கும் பழக்கம், விடாமுயற்சி முதலிய நற்பண்புகள் வளருகின்றன.  

## குறைபாடுகள்
இம்முறையில் மாணவர்கள் தாங்களாகவே அறிவியல் அறிஞரின் நிலையில் இருந்து கண்டு பிடிக்க வேண்டும் என்று நினைப்பது நடக்காத செயல் ஆகும். அந்நிலையை அடைவதற்கு போதிய மன வளர்ச்சியும், மனப்பக்குவமும் இல்லை.  

- 'கண்டுபிடிப்பு' என்ற சொல்லுக்கே சில நேரங்களில் இழுக்கு ஏற்படலாம், சாதாரண உண்மைகள் கூட மாபெரும் கண்டுபிடிப்பு என்ற நிலை ஏற்படும்.
- எல்லாச் செய்திகளையும் கண்டுபிடித்தே அறிய வேண்டுமானால், செய்திகளை அறிய காலதாமதம் ஏற்படும்.
- இம்முறை வெற்றியடைய ஆராய்ச்சி மனப்பான்மையுள்ள ஆசிரியரும், நுண்ணறிவு மிக அதிகமாகப் படைத்த மாணவர்களுமே தேவைப்படுவர்.
- இம்முறையில் பயிற்சி அளிக்க வேண்டுமாயின், மிகக்குறைந்த மாணவர்களைக் கொண்டு வகுப்புகள் செயல்பட வேண்டும்.
- ஒவ்வொரு செய்தியை அறியவும் சோதனை செய்தல் வேண்டும் என வலியுறுத்தப்படுவதால், ஆய்வகம் இல்லாமல் அறிவியல் அறிவு வளராது என்ற கருத்தும், ஆய்வுக்கூடமே அறிவியல் வளர்ச்சிக்கு அடிப்படை என்ற தவறான கருத்தும் ஏற்பட்டுவிடும்.
# நைஜீரிய ஆங்கிலம்

**நைஜீரிய ஆங்கிலம்** (*Nigerian English*) என்பது நைஜீரியாவில் பேசப்படும் ஆங்கிலமாகும். இது பிரித்தானிய ஆங்கிலத்தை அடிப்படையாக்க் கொண்டது. ஆனால் சமீபகாலத்தில் அமெரிக்காவின் செல்வாக்கு காரணமாக, அமெரிக்க ஆங்கிலச் சொற்கள் நைஜிரிய ஆங்கில மொழியாக மாறியது. கூடுதலாக சில புதிய சொற்கள் நைஜிரிய கலாச்சாரத்தை குறிப்பதன் அவசியத்திற்காக உருவாக்கப்பெற்றது. (எ.கா. மூத்த மனைவி).  

நைஜீரிய பிட்யின், ஆங்கிலத்தில் இருந்து பெறப்பட்ட ஒரு பிட்யின் கிரியோல் மொழியாகும். இது பெரும்பாலும் முறைசாரா உரையாடல்களில் பயன்படுத்தப்படுகிறது. ஆனால் நைஜீரியத் தரமான ஆங்கிலம் அரசியல், கல்வி , ஊடகம் மற்றும் பிற அதிகாரப்பூர்வ பயன்பாடுகளில் பயன்படுத்தப்படுகிறது.
# என் காற்றழுத்தத்திலிருந்து கடிதங்கள்


என் காற்றழுத்தத்திலிருந்து வந்த கடிதங்கள் (பிரெஞ்சு: Lettres de mon moulin) 1869 ஆம் ஆண்டில் முதலில் அல்ஃபோன்ஸ் டூடட் எழுதிய சிறுகதைகளின் தொகுப்பாகும். சில கதைகள் முன்னர் பத்திரிகைகளில் அல்லது லீ பிகாரோ மற்றும் எல்'வென்மெமென் 1865 ஆம் ஆண்டின் ஆரம்பத்தில்.  
கதைகள் அனைவருமே முதல் நபரில் எழுத்தாளர் கூறியுள்ளனர், பொதுவாக ஒரு பாரிசியன் வாசகரை உரையாடுகிறார்கள். பாரிசில் இருந்து தனது வீட்டிற்கு இடம்பெயர்ந்த ஆசிரியர், புரூன்ஸ்ஸில் தனது புதிய வாழ்க்கையைப் பற்றியும், கோர்சிகா மற்றும் பிரஞ்சு அல்ஜீரியாவிற்கான அவரது பயணங்களையும் பற்றிய சிறுகதைகள் பற்றி கூறுகிறார். ஒளிமயமானதாக கருதப்படுகிறது, மற்றும் பெரும்பாலும் ஒரு பித்து நாக்கு-ல்-கன்னத்தில், கதைகள் தெற்கு பிரான்சில் ப்ரோவென்ஸ்கல் ஃபோல்கேட்டலுக்கான தினசரி நிகழ்வுகளிலிருந்து வேறுபடுகின்றன, மேலும் பெரும்பாலும் ப்ரோவென்ஸ்ஸின் சிறப்பியல்புகள் மற்றும் தவறான குறிப்புகள் ஆகியவை இடம்பெறுகின்றன.  

என் காற்றிலிருந்து கடிதங்கள் சில நேரங்களில் டாடெட் மிக முக்கியமான வேலை என்று கருதப்படுகிறது. பல பிரஞ்சு, குறிப்பாக தெற்கில், இது உள்ளூர் கலாச்சாரம் வர்ணம் பூசுவதற்காக படம்பிடிக்கப்படுகிறது.  

அதே பெயரில் ஒரு பிரெஞ்சு மொழி திரைப்படம் 1954 இல் மார்செல் பகோல் நான்கு கதைகளை உருவாக்கியது: "தி லோ லோ லோஸ்", "த டிபாட் காஷர் தி அலிசீர்", "தி குக்கக்னன் இன் ப்ளாஸ்ட்" மற்றும் "த சீக்ரெட் ஆஃப் மாஸ்டர் கார்னிலை".  

## முக்கியமில்லாத
பெல்ஜிய காமிக் எழுத்தாளர் மிட்டே புத்தகத்தில் 1979-1985 ஆண்டுகளில் மூன்று தொகுதிகளில் ஒரு நகைச்சுவைத் தழுவலானார், இது டச்சு, பிரஞ்சு மற்றும் பிரெஞ்சு மொழியின் லீஜ் மொழியில் வெளியிடப்பட்டது.
# வேதி ஆற்றல்

**வேதி ஆற்றல்** (*Chemical energy*) என்பது வேதிப் பொருட்களின் ஆற்றலாகும், வேதிப்பொருள்கள் வேதிவினைக்கு உட்பட்டு வேறு பொருட்களாக மாறும்போது வெளியிடப்படும் ஆற்றலே வேதி ஆற்றல் எனப்படுகின்றது. வேதி ஆற்றலின் சேமிப்பு ஊடகத்தின் சில எடுத்துக்காட்டுகளுள் மின்கலங்கள், உணவு மற்றும் பெட்ரோல் ஆகியவை அடங்கும். வேதிப் பிணைப்புகளை உடைத்தல் மற்றும் உருவாக்குவது ஆற்றலை உள்ளடக்கியது, இது ஒரு வேதியியல் அமைப்பால் உட்கொள்ளப்படலாம் அல்லது உருவாகலாம்.  
வேதிப் பொருட்களுக்கு இடையிலான வினையின் காரணமாக வெளியிடப்படும் அல்லது உறிஞ்சப்படும் ஆற்றல், ஆரம்ப மற்றும் இறுதி வெப்பநிலை ஒரே மாதிரியாக இருந்தால், விளைபொருள்களின் ஆற்றல் உள்ளடக்கம் மற்றும் வினைபடுபொருள்களின் ஆற்றல் உள்ளடக்கம் இவற்றுக்கு இடையிலான வேறுபாட்டிற்கு சமம். ஆற்றலின் இந்த மாற்றத்தை வினைபடுபொருள்கள் மற்றும் வினைவிளை பொருள்களின் பிணைப்பு ஆற்றல்களிலிருந்து மதிப்பிடலாம்.  

## உதாரணங்கள்
1. மின்கலங்கள்
1. உயிரி
1. பெட்ரோலியம்
1. இயற்கை எரிவாயு
1. நிலக்கரி
1. உணவு
# நாய் தகவல்தொடர்பு


>== நாய் தகவல்தொடர்பு == நாய்களுக்கிடையே நிகழும் பரிமாற்றம் நாய் தகவல்தொடர்பு எனப்படும். மேலும் நாய்கள் மனிதர்களிடையே நிகழும் பரிமாற்றமும் நாய் தகவல்தொடர்பு என்றே அழைக்கப்படும். விழி அசைவு முகத்தோரணை குரலாக்கம் உடல்மொழி உள்ளிட்ட நடத்தைகளும் வாசனை வெளியேற்றம் இன ஈர்ப்புசுரப்பு சுவை அறிதல் மூலமாக தொடர்புகொள்கின்றன. மனிதர்கள் நாய்களுடன் குரலாக்கம் கைசைகை உடல்மொழி மற்றும் தொடுதல் மூலமாக தொடர்புகொள்கின்றனர்.  
பொருளடக்கம் [மறை]  
1 தகவல்தொடர்பு வழிமுறைகள்  
2 அடிப்படை  
3 கருதுகோள்கள்  
4 மேற்கோள்கள்  
தகவல்தொடர்பு வழிமுறைகள்[மூலத்தைத் தொகு]  
காணல்  
கேட்டல்  
நுகல்தல்  
தொடுதல்  
அடிப்படை[மூலத்தைத் தொகு]  
மனிதர்கள் மற்றும் நாய்கள் தனித்தனியாக தங்களுக்கிடையே தகவல் பரிமாற்ற அமைப்புமுறைகள் இருந்தாலும் நாய்கள் மனிதர்களை சார்ந்து வாழ்வதால் அவை மனிதர்களுடனான தகவல்தொடர்பினை பரிணாம வழியில் சிறப்பாக பெற்றுள்ளன.இதன் மூலம் மனிதர்கள் உருவாக்கும் துாண்டல்களை உணரவும் பதிலளிக்கவும் செய்கின்றன.  
கருதுகோள்கள்[மூலத்தைத் தொகு]  
கீழ்காணும் நான்கு கருதுகோள்களின் அடிப்படையில் இந்த கண்டுபிடிப்புகள் செய்யப்பட்டுள்ளன. 1. மனிதர்களுடனான தொடர்புகளால் நாய்கள் மனிதர்களின் சமூக வெளிப்பாடுகளுக்கு பதிலளிக்க ஆக்கல் நிலையுறுத்தல் மூலம் கற்றுக்கொள்கின்றன.[1]  
2. நாய்கள் கொல்லைப்படுத்தல் (domestication) செய்யும்போது அவை மனிதர்களின் மீதான அச்சம் நீங்கியது மட்டுமின்றி மனிதர்களுடன் தகவல்பரிமாற்றத்தில் இருந்த புதிர் விடுவிக்கவும் கற்றுக்கொண்டன.[2] 3 மனிதர்களுடனான நாய்களின் சகபரிணாமம்(co-evolution) அவற்றின் உணரிய எந்திரத்தின்(cognitive machinary)மூலம் மனித சமூக வெளிப்பாடுகளை அறிந்துகொள்ள மட்டுமல்ல அவர்களின் மனஉணர்வுகளை அறியவும் செய்தன.[3] 4. மனிதர்களின் உடல்மொழி தகவல்தொடர்பினை அறியவும் அவை முக்கியத்துவம் கொடுத்தன.  
மேற்கோள்கள்[மூலத்தைத் தொகு]  
Jump up ↑ Udell, M.A.R., Wynne, C.D.L., 2008. A review of domestic dogs' (Canis familiaris) human-like behaviors: or why behavior analysts should stop worrying and love their dogs. Journal of the Experimental Analysis of Behavior 89, 247–261 Jump up ^  
Jump up ↑ Hare, B., 2007. From nonhuman to human mind: what changed and why? Current Directions in Psychological Science 16, 60–64 Jump up ^ Hare, Brian; Tomasello, Michael (2005). "Human-like social skills in dogs?". Trends in Cognitive Sciences. 9 (9): 439. . doi:10.1016/j.tics.2005.07.003.  
Jump up ↑ Miklósi, Á., Polgárdi, R., Topál, J., Csányi, V., 2000. Intentional behaviour in dog–human communication: an experimental analysis of “showing” behaviour in the dog. Animal Cognition 3, 159–166 Jump up ^ Miklósi, Á., Topál, J., Csányi, V., 2004. Comparative social cognition: what can dogs teach us? Animal Behaviour 67, 995–1004 Jump up ^
# புழு உண்ணிகள்


வெர்மீவோர் (லத்தீன் வெர்மி, "வார்ம்" மற்றும் வோரேர் என்பதன் அர்த்தம்) "புழுதி" என்று பொருள்படுகிறது) புழுக்களை சாப்பிடும் விலங்குகளுக்கு (அனலிலைட்கள், நூற்புழுக்கள் மற்றும் பிற புழு போன்ற விலங்குகள் உட்பட) ஒரு விலங்கியல் சொல். இத்தகைய உணவு கொண்ட விலங்குகள் வெண்மையானவை என்று அறியப்படுகின்றன. சில வரையறைகள் உணவைப் பொறுத்து குறைவாகவே பிரத்தியேகமாக இருக்கின்றன, ஆனால் குறிப்பிட்ட விலங்குகளுக்கு வரையறை வரையறுக்கப்படுகின்றன, எ.கா. "புழுக்கள் அல்லது பூச்சிகள் உண்ணும் பழம்.  

நியூ வேர்ல்டு போர்வீரர்களின் ஒரு முழுமையான மரபியம் வெர்மிவோரா என்ற பெயருக்கு வழங்கப்பட்டது.  

புழுக்கள் மீது பிரத்தியேகமாக உணவளிக்கும் ஒரு மண்வெட்டி Paucidentomys வெர்மிடைக்ஸ், இது 2011 இல் இந்தோனேசியாவில் கண்டுபிடிக்கப்பட்ட ஷ்ரூ எலட்ஸ் என்று பொதுவாக அறியப்பட்ட ஒரு வகை வகை வறண்ட வகை. "புழு-சாப்பிடுவது, சில-தூண்டப்பட்ட சுட்டி" என்று மொழிபெயர்க்கக்கூடிய பெயர், அவர்கள் நான்கு பற்கள் மட்டுமே உள்ளனர், மேலும் மண்புழுக்களின் உணவில் பிரத்தியேகமாக வாழலாம் என்ற உண்மையைக் குறிக்கிறது. வெண்மையாக்கும் பாலூட்டிகளில் இந்த குறைவான பல்விளைவு பல் தடங்கல் ஏற்படுவதைத் தடுக்கிறது.
# நீலகண்ட சிவன்

**நீலகண்ட சிவன்** (1839-1900) ஒரு கருநாடக இசையமைப்பாளர் ஆவார். இவர் சாதாரண இசைப் பயிற்சியைப் பெறவில்லை என்றாலும், இவரது பாடல்கள் ஆழ்ந்த தொழில்நுட்ப அறிவாற்றலை வெளிப்படுத்துகின்றன. நீலகண்ட சிவன் நாகர்கோவில் பகுதியிலுள்ள வடிவீசுவரத்தில் 1839 ஆம் ஆண்டில் பிறந்தார். பழைய திருவாங்கூர் தலைநகரான பத்மநாபபுரத்தில் தங்கினார். இவரது தந்தை சுப்பிரமணிய ஐயர் பத்மநாபபுரம் நீலக்கண்டசுவாமி கோவிலில் ஒரு அதிகாரியாக இருந்தார். சிவனின் தாயார் அழகம்மாள்.  

நீலகண்ட சிவன் ஒரு சில ஆண்டுகளுக்கு ஒரு கிராமப் பஞ்சாயத்துத் தலைவராகப்  பணியாற்றினார். மதப் பழக்கங்களை பின்பற்ற இந்த தொழிலை விட்டுவிட்டார்.  

## இவரது சில பாடல்கள்
- சம்போ மகாதேவ சரணம் (இராகம் பௌலி)
- ஆனந்த நடமாடுவார் தில்லை அம்பலம் தன்னில் (பூர்விகல்யாணி)
- என்றைக்கு சிவக்கிருபை வருமோ (முகாரி)
- என்ன வந்தாலும் நான் உன்னை மறப்பதில்லை (காம்போதி)
- ஒருநாள் ஒரு பொழுதாகிலும் சிவனை உச்சரிக்க வேணும் (கமாசு)
- வா வா கலைமதி (சங்கராபரணம்)
- ஓராறு முகனே (ரீத்திகௌளை)
- கடைக்கண் பாரையா (தர்பார்)
- சிவனை நினைத்து துதி (காம்போதி)
என்பவை மிகவும் பிரபலமான பாடல்கள் ஆகும்.
# குறைவான முக்கோணம்


**லெஸ்ஸரின் முக்கோணம்** என்பது வாய்க்குழிக்குள் காணப்படும் மூன்று துணைமண்டல முக்கோண அமைப்புகளில் ஒன்றாகும். ஹைப்போகுளோஸல் நரம்பு, மற்றும் டைகேஸ்டரிக் தசையின் முன்புற மற்றும் பின்புற பகுதிகளை  எல்லைகளாக கொண்ட இந்த முக்கோணப்பகுதி , 1846 முதல் 1925 வரை வாழ்ந்த லாடிஸ்லஸ் லியோன் லெஸ்ஸர் என்ற ஜேர்மன் அறுவை சிகிச்சை நிபுணரின் பெயரால்அழைக்கப்படுகிறது.  

டிகாஸ்ட்ரிக் தசையின் முன்புற பகுதி மற்றும் இடைநிலை தசைநார் போன்றவை இதன் கீழ் எல்லையை உருவாக்குகிறது, ஹைபோகுளோசல் நரம்பு மற்றும் இம்முக்கோணத்தின் பின்புற எல்லை டிகாஸ்ட்ரிக் தசையின் இடைநிலை தசைநார் மைலோஹாய்டு தசையின் பின்புற விளிம்பினால் உருவாகிறது. இதன் தளம் ஹைக்ளோசஸ் மற்றும் மைலோஹாய்டு தசைகளால் உருவாகிறது.
# பன்னாட்டு உணவு விடுதி சங்கம்


**பன்னாட்டு உணவு விடுதி சங்கம்** (*International Hotel & Restaurant Association*) என்பது விடுதி மற்றும் உணவகத்தொழில்களின் நலன்களைப் பிரதிநிதித்துவப்படுத்தும் ஒரு சர்வதேச வர்த்தக சங்கமாகும்.  
## வரலாறு
ஜனவரி 1869: ஜெர்மனியில் உள்ள கோப்லென்ஸில் உள்ள ஹோட்டல் ட்ரையரில் நாற்பத்தைந்து விடுதி உரிமையாளர்கள் சந்தித்து, தொழில்துறையில் வளர்ச்சி மற்றும் அமைப்பை எளிதாக்கும் நோக்கத்துடன் அனைத்து விடுதி உரிமையாளர்கள் கூட்டமைப்பு என்ற பெயரில் ஒரு கூட்டணியை உருவாக்கினர். அந்த நாட்களில், விடுதிகள் வேறுபட்ட தரத்தில் இருந்தன. மேலும் அவற்றின் தேவைகளைத் தொடர்புகொள்வதற்கும் அவர்களின் வணிகத்தைத் தக்கவைப்பதற்கும் வலுவான குரல் தேவைப்பட்டது.  

பன்னாட்டு அளவில் அணைத்து நாட்டு உணவு விடுதி சங்கங்களையும் ஒன்றிணைத்து அந்த்ந்த நாட்டு உணவு விடுதி சம்பந்தப்பட்ட பிரச்சனைகளை கலந்து ஆலோசித்து சாதகமான தீர்வை கொண்டுவருவதுதான் இதன் முக்கிய நோக்கமாகும்.  

தற்போது இந்த சங்கம் தனது அலுவலகங்களை ஜெனீவா, பாரிஸ் மற்றும் பார்சிலோனாவிற்கு விரிவுபடுத்தியுள்ளது, வாஷிங்டன் டி. சி மற்றும் ஆங்காங்கில் புதிய சர்வதேச அலுவலகங்கள் விரைவில் திறக்கப்பவுள்ளன.  

## செயல்பாடு
தேசிய பயிற்சித்திட்டங்களை தயாரிப்பதற்காக ஐநாவின் பன்னாட்டு தொழிலாளர் அமைப்பு ஐரோப்பிய அமைப்பு யுனெஸ்கோ ஆகியவற்றுடன் கலந்து ஆலோசனை செய்கிறது. அத்துடன் உலக் சுற்றுலா அமைப்பின் துணை கொண்டும் செயல் படுகிறது.பயிற்சி நடக்கும் பள்ளிகளின் பாடத்திட்டங்கள் குறித்த குறிப்பு புத்தகத்தை வெளியிடுகிறது. பன்னாட்டு உணவு விடுதி கையேட்டை ஆண்டுதோறும்.வெளியிடுகிறது.  

சுற்றுலா பயனிகள் பயனடையுமாறு சுற்றுலா பற்றிய தகவல்கள் இச் சங்கத்தின் சுற்றுலா கண்ணோட்டம் ஆகியவை அடங்கிய பன்னாட்டு உணவு விடுதி மதிப்புரையையும் வெளியிடுகிறது.
# காணிக்காரன்


காணிக்காரன் இந்தியாவில் கேரளா முழுவதும் குடியமர்ந்துள்ள பெரிய பழங்குடியின சமூகம் ஆகும். ,  கி.பி. 2007-ன் கணக்கெடுப்பின் படி சுமார் 19000 காணிக்காரர்கள் கேரளா மற்றும் தமிழ்நாடு கிராமங்களில் காணப்படுகிறார்கள். இவர்கள் கேரளாவின் திருவனந்தபுரம் மற்றும் கொல்லம் மாவட்டங்களில் காடுகள் மற்றும் காடுகளை ஒட்டியும்.,மேலும் கன்னியாகுமரி மற்றும் திருநெல்வேலி மாவட்டங்களிலும் ,காணப்படுகிறார்கள். இவர்களின் பொருளாதாரத்தில் முன்னேற்றம் அடைந்தவர்கள் சிலர் காணப்பட்டாலும் பெரும்பாலானோர் பின்தங்கியே உள்ளனர். காணிக்காரர்கள் கறுப்பு நிற தோற்றமும், வட்டமான தலையும்சுருண்ட முடியும், அகன்ற மூக்கும் உடையவர்களாகவும் பார்பதற்கு மிகவும் கவர்ச்சியாகவும் காணப்படுவார்கள்..  

அவர்களுடைய முக்கிய தொழிலாக விவசாயம் காணப்படுவதால் அவர்கள் எல்லாவற்றையும் பயிரிடுவார்கள். அதுமட்டுமின்றி மீன் பிடிப்பதிலும், வேட்டையாடுவதிலும், அவர்களுக்கு ஆர்வம் அதிகம். அவர்களில் 53.84% பேர் கல்வியறிவு உடையவர்கள். காணிக்காரர் நிர்தம் (காணிக்காரர் நடனம்) என்பது ஒரு வகையான குழு நடனம் கிராமப்புரங்களில் நடத்தப்படுவது ஆகும்.  

.
# நடுநிலையாக்கல் (வேதியியல்)

வேதியியலில் நடுநிலையாக்கல் அல்லது நடுநிலையாக்கம் என்பது  அமிலம்  மற்றும்  காரத்திற்கிடையேயான  முழுமையான வினையாகும்.  

## "நடுநிலையாக்கல்" விளக்கம்

: அமிலம் + காரம் → உப்பு + நீர்  
உதாரணமாக:  
: HCl + NaOH → NaCl + H<sub>2</sub>O
# சார்லஸ் டார்வின் அறக்கட்டளை

**சார்லசு டார்வின் அறக்கட்டளை** (Charles Darwin Foundation) என்பது 1959ஆம் ஆண்டில் ஐக்கிய நாடுகள் கல்வி, அறிவியல், பண்பாட்டு நிறுவனம் மற்றும் பன்னாட்டு இயற்கைப் பாதுகாப்புச் சங்கம் ஆகிய அமைப்பின் முயற்சியின்கீழ் நிறுவப்பட்டது. சார்லஸ் டார்வின் ஆராய்ச்சி மையம் இந்த அறக்கட்டளையின் தலைமையகமாக செயல்படுகிறது. அறிவியல் ஆராய்ச்சி மற்றும் சுற்றுச்சூழல் கல்வியை ஊக்குவிக்குவிப்பதை நோக்கமாகக் கொண்டு இந்த அறக்கட்டளை செயல்படுகிறது.  
சார்லஸ் டார்வின் அறக்கட்டளை எக்குவோடரில், கலாபகோசு, சாண்டா குரூசு தீவு, புவேர்ட்டோ அயோராவில் அமைந்துள்ளது.  

## சார்லஸ் டார்வின் ஆராய்ச்சி நிலையம்
சார்லஸ் டார்வின் ஆராய்ச்சி நிலையம் சார்லஸ் டார்வின் அறக்கட்டளையால் இயக்கப்படும் ஓர் உயிரியல் ஆராய்ச்சி நிலையமாகும். இவ்வாராய்ச்சி நிலையம் கலிபகோஸ் தீவுகளில் உள்ள பியூர்டோ அயோரா கிராமத்தில் அகாடமி விரிகுடாவின் கரையோரத்தில் அமைந்துள்ளது. 1959 ஆம் ஆண்டு நிறுவப்பட்டு 1964 ஆம் ஆண்டு நாட்டுக்காக அர்பணிக்கப்பட்ட ஆராய்ச்சி நிலையம் ஆகும். இயற்கை வரலாற்றினை விளக்குவதற்காகவும், கலாபகோஸ் தீவுகளின் பாதுகாப்பு கல்விக்காகவும் திட்டங்கள் மேற்கொள்ளப்படுகின்றன.  

## நோக்கங்கள்
- அறிவியல் ஆராய்ச்சி மற்றும் சுற்றச்சூழல் கல்வியில் பாதுகாப்பு
- கலை ஆராய்ச்சி மற்றும் கண்கானிப்பு திட்டங்கள்
- கலாபாகோஸ் தேசிய பூங்கா சேவை
- கலாபாகோஸில் பாதுகாப்பு மற்றும் இயற்கை ஆதார விவகாரங்களுக்கான பிரதான அரசாங்க அதிகாரியாக செயல்படுவது.
- சுற்றுச்சூழலியல் பற்றிய நல்ல புரிதல் மற்றும் தீவுகளில் இயற்கை வளங்களின் மேலாண்மை.
- விஞ்ஞான ஆய்வுகளை மேம்படுத்துதல், வடிவமைத்தல் மற்றும் நடைமுறைப்படுத்துதல்.
- தீவுகளில் விஞ்ஞான ஆய்வு மற்றும் கல்வி சம்மந்தப்பட்ட திட்டங்களை செயல்படுத்துதல்.
- 2002 ஆம் ஆண்டில் இந்நிறுவனத்திற்கு சர்வதேச காங்மோஸ் பரிசு வழங்கப்பட்டது.
## படங்கள்

## மேற்கோள்

## வெளிபுற இணைப்புகள்
- Charles Darwin Foundation
# திருமூர்த்தி நகர்



**திருமூர்த்தி நகர்** என்பது தமிழ்நாடு மாநிலத்தின் திருப்பூர் மாவட்டம், உடுமலை வட்டத்தில் தளி பேரூராட்சிக்கு உட்பட்ட 13-ஆவது வார்டு பகுதியாக இயற்கை எழில் கொஞ்சும் திருமூர்த்திமலை அடிவாரத்தில் அமைந்துள்ள ஒரு புறநகர்ப் பகுதியாகும். இங்கு, மாவட்ட ஆசிரியர் கல்வி மற்றும் பயிற்சி நிறுவனம், திருமூர்த்தி குறுபுனல் நீர்மின்நிலையம், மீன் பண்ணை, மத்திய தென்னை வளர்ச்சி வாரியம், பரம்பிக்குளம் ஆழியாறு கூட்டுக் குடிநீர் திட்ட முகாம் அலுவலகம், பிஏபி கால்வாய் மற்றும் திருமூர்த்தி அணை ஆகியவை திருமூர்த்திநகருக்குப் பெருமை சேர்க்கும் வகையில் அமைந்துள்ளது.
# தொடர்ச்சியான சார்பு ( கண கோட்பாடு)

கணிதத்தில், சிறப்பாக கண கோட்பாட்டில், தொடா்ச்சியான சாா்பு என்பது எல்லை நிலைகளில்  அனுமானித்த மதிப்புகளை  முந்தைய நிலைகளில் எல்லைகளாகக் கொண்ட வரிசை எண்களின் தொடா்வரிசையாகும். சொல்லப் போனால்,   γ என்பதை வரிசை எண் என்க, மற்றும் <math>s := \langle s_{\alpha}| \alpha < \gamma\rangle</math> என்பது γ- வரிசைகளின் தொடா்வரிசையாகும் எனில் எல்லா எல்லை வரிசை β < γ விலும் s தொடா்ச்சியான சாா்பு ஆகும்.  
: <math>s_{\beta} = \limsup\{s_{\alpha}: \alpha < \beta\} = \inf \{ \sup\{s_{\alpha}: \delta \leq \alpha < \beta\} : \delta < \beta\} \,</math>  
மேலும்  
: <math>s_{\beta} = \liminf\{s_{\alpha}: \alpha < \beta\} = \sup \{ \inf\{s_{\alpha}: \delta \leq \alpha < \beta\} : \delta < \beta\} \,.</math>  
மாற்றுமுறையில், s ஒரு தொடா்ச்சியான சாா்பு எனில் s: γ → வரிசை பரப்புருவில் அமைந்த கணங்களை  கொண்ட ஆட்களம் ,தொடா்ச்சியான சாா்பு ஆகும். இந்த தொடா்ச்சியான சாா்புகள் பெரும்பாலும் துணை இறுதிமைகள் மற்றும் தலையாய எண்களில் பயன்படுத்தப்படுகிறது.  

இயல்நிலை சாா்பு என்பது தொடா்ச்சியான மற்றும் ஓரியல்புச் சாா்பு ஆகும்.
# பிள்ளைத்தக்காளி


**பிள்ளைத்தக்காளி** (Physalis peruviana) என்பது ஒரு தாவரமாகும். இதன் தாயகம் பெரு ஆகும். இதன் தாவரப் பெயர் பைசாலிஸ் பெருவியானா என்பதாகும். இது தமிழகத்திள்ள நீலகிரி மலைப்பகுதிகளில் நன்கு விளைகிறது. இச்செடி 45 முதல் 90 செ.மீ உயரம் வளரும் தன்மை கொண்டது. இப்பழத்திலிருந்து பழக்கூட்டு செய்யலாம். இது விதை மூலம் இனப்பெருக்கம் செய்யப்படுகிறது. இதன் பழங்கள் சனவரி - மே மாதங்களில் கிடைக்கும். ஒரு எக்டரில் 20,000 கிலோ பழங்கள் கிடைக்கும்.  
## சத்துகள்
நூறு கிராம் பழத்தில் உள்ள சத்துகள் (கிரமில்)  
- புரதம் 1.8
- கொழுப்பு 0.2
- நார்ப்பொருள் 3.2
- மாவுப் பொருள் 11.1
- கால்சியம் 0.01
- பாஸ்பரஸ் 0.067
- இரும்பு 0.002
## மருத்துவப் பண்புகள்
- இப்பழம் சிறுநீரைப் பெருக்கி சிறுநீர் பாதையை சுற்றம் செய்கிறது. இதனால், சீறுநீர் பாதையில் ஏற்படும் எரிச்சல் குணமாகிறது. இச்செடியின் இலையை நெருப்பனலில் வாட்டி வீக்கத்தின்மீது போட வீக்கம் கரைந்து குணமாகும்.
- இப்பழத்தை நாம் உணவில் எடுத்துக்கொண்டால் நம் கல்லீரலில் உள்ள கழிவுகளை நன்கு சுத்தம் செய்து நல்ல ஆரோக்கியமான செல்களை உருவாக்கி ஆரோக்கியமான கல்லீரலாக மாற்றும் வல்லமை கொண்டது.
- நுரையீரல் புற்றுநோயை குணப்படுத்தும் வல்லமை கொண்டது.
- எக்ஸிமா (eczema) என்று சொல்லக்கூடிய தோல் அரிப்பை குணப்படுத்தும்.
இதில் உள்ள ஃபிளாவினோய்ட் (flavinoid) என்ற பொருள் நல்ல Antioxidant (கிருமிகளை எளிதில் அழிக்க கூடியது ) ஆக உள்ளது.  
- இதில் உள்ள புரத, நார், கொழுப்பு மற்றும் இரும்பு முதலிய சத்துக்கள் நம் உடலுக்கு நல்ல நோயெதிரிப்பு சக்தியை (immunity power)வழங்குகிறது.
அத்துடன், பால்வினை நோய்களையும் குணப்படுத்துகிறது.  
- நல்ல நோயெதிர்ப்பு சக்தியை(immunity ) நம் உடலுக்கு வழங்குகிறது.
# சிட்ரஸ் கேன்கர் (நோய்)



**சிட்ரஸ் கேன்கர் (CITRUS CANKER) ** என்பது எலுமிச்சை தாவரங்களில் ஏற்படக்கூடிய நோயாகும். கான்கர் நோயை உண்டாக்கக் கூடிய சாந்தோமோனாஸ்.சிட்ரி குட்டையான பேசிலஸ் வகையைச் சாா்ந்தது. இதற்கு முனையில் அமைந்த ஒரு கசையிழை உள்ளது. இது 1.5 முதல் 3மியு நீளமும் 0.1 முதல் 1.5 மியு அகலமும் உடையது. இது கிராம் நெகட்டிவ் தன்மையுடைய காற்று சுவாசியாகும்  

## நோயின் அறிகுறிகள்
இந்நோய் எலுமிச்சை தாவரத்தின் இலைகள், கிளைகள், முட்கள் மற்றும் பழங்களை பாதிக்கிறது. தாவரத்தின் பசுமையான பாகங்கள் மற்றும் முதிா்ந்த பழங்களில் கொப்புளம் போன்ற பழுப்பு நிற புள்ளிகளைச் சுற்றி அடா் பழுப்பு நிற வழுவழுப்பும் பளபளப்பும் கொண்ட விளிம்புகளும் காணப்படுகின்றன. இந்தக் காயமானது முதலில் சிறிய மஞ்சள் நிறப் புள்ளிகளாகத் தோன்றி பின்பு 3 முதல் 4 மிமீ விட்டமுள்ள மிகப்பொிய காயமாக கடினமான பழுப்பு நிற பகுதியாக மாறுகிறது.இந்தப் பழுப்பு நிற கொப்புளம் போன்ற தன்மையால் சந்தையில் பழங்களின் விற்பனை விலை குறைகிறது.  

## நோய் சுழற்சி
நோயினை உருவாக்கும் பாக்டீாியாக்கள் தாவரத்தில் உள்ள புறத் தோல் துளைகள் வழியாகவும், புண்கள் வழியாகவும் உட்புகுகின்றன. பாதிக்கப்பட்ட ஓம்புயிாியில் அவை நன்கு பெருகி நிலைத்திருக்கின்றன. இவை காற்றின் மூலமாகவோ மழை மற்றும் சில பூச்சிகளின் மூலமாகவோ புதிய தாவரங்களுக்குப் பரவுகின்றன. நோயினால் பாதிக்கப்பட்ட தாவர நாற்றுகளை பயிரிடுதலின் மூலமும் இந்நோய் சாதாரணமாகப் பரவுகிறது. மிதமான வெப்பநிலையும் ஈரப்பதமான சூழ்நிலையும் இந்நோய் பரவ ஏற்றச் சூழ்நிலையாகும். இந்நோய் பரவுவதற்கு சாதகமான வெப்பநிலை 20c டிகிாி முதல் 35c டிகிாி ஆகும்.
# அனைத்து கணம்

**அனைத்து கணம்** (*Universal Set*) என்பது ஒரு குறிப்பிட்ட விவாதத்திற்கு எடுத்துக் கொண்ட அனைத்து உறுப்புகளையும் உள்ளடக்கிய தொகுப்புகளின் கணம் ஆகும். அனைத்து கணம் **U** என்ற குறியீட்டால் குறிப்பிடப்படும்.  

## எடுத்துக்காட்டு
தற்சமயம் நாம் எடுத்துக் கொண்ட விவாதத்தில் இயல் எண்களின் கணம், நிறைவெண்களின் கணம், முழு எண்களின் கணம், விகிதமுறு எண்களின் கணம், விகிதமுறா எண்களின் கணம், மெய் எண்களின் கணம் முதலியவற்றை கொண்டிருந்தால், இவற்றில் உள்ள அனைத்து கணங்களையும் உள்ளடங்கிய கலப்பெண்கள் அல்லது சிக்கலெண்களின் கணமானது, இவ்விடத்தில் அனைத்து கணம் ஆகும்.  

## வென்படம்

கணிதத்தில், கணங்களுக்கிடையிலான உறவுகளைக் குறிக்கவும் மற்றும் கணச்செயல்களை பார்த்து புரிந்து கொள்ளவும் நாம் பயன்படுத்தும் வரைபட விளக்கங்கள் படங்கள் என்று அழைக்கப்படுகின்றன.
# இசையில் இரைச்சல்

பின்னூட்டம், சிதைத்தல், வாஹ், ஃபஸ்ஸ், முரணொலி மற்றும் உரத்த ஒலி போன்ற நுட்பங்களின் மூலம் இரைச்சலை இணைத்து ராக் மற்றும் ஜாஸில் புரட்சியை ஏற்படுத்தினார்.]]  

**இசையில் இரைச்சல்** (Noise in music) என்பது பலவிதமாக விவரிக்கப்படுகிறது. இரைச்சல் என்பது உறுதியற்ற, கட்டுப்பாடற்ற, மெல்லிசையற்ற, உரத்த, அல்லது இசையற்ற, அல்லது தேவையற்ற ஒலி என்று விவரிக்கப்படுகிறது. சரியான வரையறையானது பெரும்பாலும் கலாச்சார விதிமுறைகள் மற்றும் தனிப்பட்ட சுவைகள் இரண்டும் இணைந்த விஷயமாகும். இரைச்சல் என்பது மனிதக் குரல் மற்றும் அனைத்து இசைக்கருவிகளின் ஒலியின் ஒரு முக்கிய அங்கமாகும். மின்னணுவியில் கருவிகள் இரைச்சலின் பல்வேறு வகைகளை உருவாக்குகின்றன. மிகவும் பொதுவான பயன்பாட்டில், இரைச்சல் என்பது தேவையற்ற ஒலி அல்லது சமிக்ஞையாகும். இந்தப் பொருளில், மற்றொரு சூழலில் இசை ரீதியாக சாதாரணமாக உணரப்படும் ஒலிகள் கூட பெறுபவரால் விரும்பும் செய்தியைக் கேட்டுக்கொண்டிருக்கும் போது குறுக்கிட்டால் இரைச்சலாக மாறும்.
# அக மொட்டுக்கள்



**அரும்பிகள்** (*Gemmules*) என்பவை கடற்பஞ்சுகளில் காணப்படும் மொட்டுகள் ஆகும். கடற்பஞ்சுகள் அசாதாரண சூழலில் கலவியற்ற இனப்பெருக்கத்தில் ஈடுபடுகின்றன. கலவியற்ற இனப்பெருக்கத்தின் போது அசாதாரணமாக இனப்பெருக்கம் ஆகி இளம் உயிரிகள் உற்பத்தியாகின்றன.  

## பாலிலா இனப்பெருக்கத்தின் பங்கு
கடற்பஞ்சுகளில் பாலிலா இனப்பெருக்க முறையில் மொட்டு விடுகின்றன. இந்த மொட்டுகள் வெளிப்புறத்திலோ அல்லது உட்புறத்திலோ தோன்றும். உள் மொட்டுகள் *ஜெம்யுல்கள்* எனப்படும். இருவகை மொட்டுகளும் வளர்ச்சி அடைந்து கடற்பஞ்சுகளாக உருவாகின்றன.  

## பண்புகள்
ஆக்ஸிஜன் இல்லை என்றாலும் குளிா்ந்த சூழல் இருந்தாலும், உலா்ந்த நிலை இருந்தாலும் உயிா் வாழும் அகமொட்டுகள் பாக்டீரியாவின் என்டோஸ் போர்களை ஒத்து காணப்படும். அகமொட்டுகளைச் சுற்றிலும் அமீபாசைட்டால் ஆனது. மேலும்  அதனைச் சுற்றிலும் ஸ்பிக்குள்கள் (நுண்சட்டங்கள்) காணப்படும். வாழும் சூழல் இல்லாவிடிலும்  அகமொட்டுகள் முதிா்ச்சி  அடைந்த நிலையில்  வாழும், வளரும்.
# எரியோகுரோம் பிளாக் டி


**எரியோகுரோம் பிளாக் டி** (Eriochrome Black T) அணைவாக்கி தரம்பார்த்தலில் அணைவாக்கி நிறங்காட்டியாக பயன்படுகிறது. இது நீரின் கடினத்தன்மையை தீர்மானிக்கும் செயல்முறை ஆகும். இது ஒரு அசோ சாயம் ஆகும். எரியோகுரோம் என்பது ஹின்ஷ்மன் பெட்ரோலிய வேதிப்பொருள் நிறுவனத்தின் வணிகக் குறியீடு ஆகும். ,  
புரோட்டானேற்றம் அடைந்த எரியோகுரோம் பிளாக் டி நீலநிறமுடையது. கால்சியம், மெக்னீசியம், அல்லது வேறு உலோக அயனிகளுடன் அணைவை உருவாக்கும் போது சிவப்பு நிறமாக மாறுகிறது.  

## பயன்கள்
எத்திலீன்டையமீன்டெட்ராஅசிட்டிக் காடி தரம்பார்த்தலில் நிறங்காட்டியாக பயன்படுத்தும்போது போதுமான அளவு எத்திலீன்டையமீன்டெட்ராஅசிட்டிக் காடியைச் சேர்த்தவுடன் முடிவு புள்ளியில் நீல நிறம் தோன்றுகிறது. மேலும் இந்த எத்திலீன்டையமீன்டெட்ராஅசிட்டிக் காடி, உலோக அயனி நிறங்காட்டியுடன் சேர்ந்து கொடுக்கிணைப்பு சேர்மத்தை ஏற்படுத்தி விட்டு, கட்டற்றநிலை நிறங்காட்டியைக் விடுவிக்கிறது.  

அருமண் பொன்மங்களைக் (metals) கண்டறிய எரியோகுரோம் பிளாக் டி பயன்படுகிறது.
# கியாம்பாட்டிஸ்டா விக்கோ


**கியாம்பாட்டிஸ்டா விக்கோ** (*Giambattista Vico*) (23 ஜூன் 1668 - 23 ஜனவரி 1744) பதினெட்டாம் நூற்றாண்டின் தொடங்கிய இத்தாலிய அறிவொளி இயக்கத்தின் போது செயல்பட்ட ஒரு இத்தாலிய தத்துவஞானியும், சொல்லாட்சியாளரும், வரலாற்றாசிரியரும், நீதிபதியும் ஆவார். நவீன பகுத்தறிவுவாதத்தின் விரிவாக்கம் மற்றும் வளர்ச்சியை இவர் விமர்சித்தார். தனது 17 வது வயதில் இஸ்சியா பேராயரின் உறவினர்களுக்கு ஒன்பதாண்டுகள் ( 1685 - 1694 ) ஆசிரியராக இருந்தார். கற்பித்துக் கொண்டே சட்டவியல், மொழியியல், தத்துவம், வரலாறு கற்றார். பிளேட்டோ, எபிக்யூரஸ், லூகிரீசியஸ், தாஸிடஸ், மாக்கியவல்லி, பிரான்சிஸ் பேக்கன், டெஸ்கார்டெஸ், குரேசியஸ் ஆகியோரின் படைப்புக்களைக் கருத்தூன்றிப் படித்தார். நோபிள்ஸ் பல்கலைக்கழகத்தில் சொற்கோப்புக் கலைப் பேராசிரியராகப் பணியாற்றினார். 1735-ல் நான்காம் சார்லசால் அரசரவை வரலாற்றாளராக நியமிக்கப்பட்டார்.  

விக்கோவால் உருவாக்கப்பட்ட லத்தீன் பழமொழியான Verum esse ipsum factum ("உண்மை என்பது தானே உருவாக்கப்பட்ட ஒன்று") ஆக்கபூர்வமான அறிவியலின் ஆரம்ப நிகழ்வாகும். வரலாற்றின் தத்துவத்தின் நவீன துறையை இவர் துவக்கி வைத்தார். மேலும் வரலாற்றின் தத்துவம் என்ற சொல் இவரது எழுத்துகளில் இல்லை என்றாலும், விக்கோ "தத்துவத்தின் வரலாறு தத்துவ ரீதியாக விவரிக்கப்பட்டது" என்று பேசினார். இவர் ஒரு வரலாற்றாசிரியராக இல்லாவிட்டாலும், விக்கோ மீதான சமகால ஆர்வம் பொதுவாக ஒரு தத்துவவாதியும், கருத்துகளின் வரலாற்றாசிரியருமான ஐசாயா பெர்லின் , ஒரு இலக்கிய விமர்சகர் எட்வர்டு செயித் , ஒரு வரலாற்று அறிஞர் எய்டன் வைட் போன்ற வரலாற்றாசிரியர்களால் தூண்டப்பட்டது.  

## படைப்புகள்

- சம காலத்தை பற்றிய ஆய்வு
- இத்தாலியர்களை பற்றிய பண்டைக்கால அறிவு
- புதிய அறிவியல்
- சுய வரலாறு
- பிரபஞ்ச சட்டம்

இவை அல்லாமல் பல கட்டுரைகளையும் எழுதியுள்ளார். இவர் படைப்புகளில் புதிய அறிவியல் என்னும் நூல் வரலாற்று கருத்து பொக்கிஷமாக கருதப்படுகிறது.
# பசிபிக் ரீப் நாரை



**பசிபிக் ரீப் நாரை** (*Pacific reef heron*, *Egretta sacra*) என்பது ஓர் வகையான நாரை. இது கிழக்கு ரீப் நாரை என்றும் அழைக்கப்படுகிறது. இவ்வினங்கள் காணப்படும் பகுதிகள் ஆசியா மற்றும் ஓசியானியா.  

பசிபிக் ரீஃப் நாரைகள் நடுத்தர அளவிலான நாரைகளாகும். இவை 57 முதல் 66 செ.மீ நீளம் இடைவெளியைக் கொண்டிருக்கும். 400 கிராம் எடை உடையவை. இவ்வினங்கள் சில முற்றிலும் வெள்ளைத் தோலைக் கொண்டுள்ளது. மற்றவை கரி - சாம்பல் வண்ணத்தில் இருக்கும். ஆண் மற்றும் பெண் இரண்டும் தோற்றத்தில் மாறுபடுவதில்லை.இவ்வேறுபாட்டுக்கான காரணம் தெரியவில்லை. இவ்வினங்களின் உணவு ஆதாரங்கள் பெரும்பாலும் கடல் சார்ந்த மீன்கள் மற்றும் மெல்லுடலிகளின் வகைகள் ஆகும். நன்றாக முதிர்ச்சியடையாத இவ்வகை நாரைகள் சற்று பழுப்பாகவும் மட்டுப்பட்ட வண்ணத்தையும் கொண்டுள்ளன.  

இவ்வினங்கள் பனை மற்று சதுப்பு நிலத் தாவரங்கள் அல்லது பழைய கட்டிடங்களில் உள்ள குழிகளில் முட்டை இடுகின்றது. வெளிர் பச்சை வண்ணத்தில் இரண்டு அல்லது மூன்று முட்டைகள் இடுகின்றன. ஆண், பெண் இரண்டும் சேர்ந்தே அடைகாக்கின்றன. அடைகாக்கும் காலம் 28 நாட்களாகும். குஞ்சுகள் பொரித்து வெளியே வந்தபின் 5 வாரங்களுக்கு பெற்றோர் நாரைகள் அவற்றுக்கு ஆதரவு தருகின்றன.
# ரெவரெண்ட் வில்லியம் டெய்லர்

** மேதகு வில்லியம் டெய்லர் ** இவர் சமயப் பணியாளராக 1815 ஆம் ஆண்டில் இந்தியாவுக்கு வந்தார்.  

## கல்விப் பணி

வேதத்தாட்சி என்ற நூலைத் தமிழில் வெளியிட்டுள்ளார். இது 1834 இல் சென்னையில் அச்சிடப்பட்டது. ஐரோப்பியர் தமிழ் கற்க வசதியாக இருக்க , இவர் ஆங்கிலத்திலும் தமிழிலும் நூல்களை வெளியிட்டார்.  

## தமிழ்ப் பணி

1. வெற்றி வேற்கையை ஆங்கிலத்தில் மொழிபெயர்த்துள்ளார். இம் மொழிபெயர்ப்பு தமிழில் உள்ள * கீழைநாட்டு வரலாற்றுக் கையேடுகள் *(1835—பதிப்பு ) என்ற பகுதியில் * இ * பிரிவில் தொகுதி 11 இல் சேர்க்கப்பட்டுள்ளது.
1. கீழைநாட்டு வரலாற்றுச் சார்பான கையெழுத்துப் படிகளை மொழிபெயர்த்துள்ளார்.
1. இராட்லர் அகராதியின் மூன்று, நான்கு பாகங்களை நிறைவு செய்துள்ளார்.
1. தமிழ்க் கையேடுகளுக்கு அட்டவணை தயார் செய்துள்ளார்.

## மொழிபெயர்ப்புக்குச் சான்று

**கல்விக்கு அழகு கசடறக் கற்றல்** --- என்பதற்கு ** the beauty of learning is learning without fault **  

## பார்வை நூல்

ஐரோப்பியர் தமிழ்ப்பணி, பேராசிரியர் கா. மீனாட்சிசுந்தரம். சென்னைப் பல்கலைக்கழகம் -- 2௦03
# கலக்குந்தன்மை

செயலையொத்த மென்படல குறுக்கீட்டின் விளைவு]]  
**கலக்குந்தன்மை** (Miscibility) என்பது அனைத்து விகிதாச்சாரங்களிலும் கலக்க வேண்டிய இயல்புடைய பொருட்கள் இணைந்து (அதாவது, எந்தவொரு செறிவிலும் முழுமையாக கரைக்ககூடிய) ஒரேவிதமான கரைசலாக உருவாக்குகிறது. இந்த சொல் பெரும்பாலும் திரவங்களில் பயன்படுத்தப்படுகிறது, ஆனால் திடப்பொருட்களும் வாயுக்களும் பொருந்தும். உதாரணமாக, நீர் மற்றும் எத்தனால் இணைந்த கரைசலில் அவை இரண்டும் அனைத்தும் ஒத்த விகிதாச்சாரத்தில் கலக்கப்படுகின்றன.  

இதற்கு மாறாக, ஒரு குறிப்பிடத்தக்க விகித்தில் பொருட்களின் கலப்பு உருவாகவில்லை என்றால் ஒன்றுடன் ஒன்று கலவாத்தன்மை உடையனவாக கருதப்படுகின்றன. உதாரணமாக, பியூட்டனோன் (Butanone) தண்ணீரில் கணிசமாக கரையக்கூடியது, ஆனால் இந்த இரண்டு கரைப்பான்களும் அனைத்து விகிதாச்சாரங்களிலும் கலக்க வேண்டிய இயல்புடையவை இல்லை, ஏனென்றால் அவைகளின் இயல்பு எல்லா விகிதங்களிலும் கரையக்கூடியவை அல்ல.
# இயற்கை பெட்ரோல்

**இயற்கை பெட்ரோல்** (Natural gasoline) என்பது இயற்கை வாயுவிலிருந்து ஒடுங்கப்பட்ட திரவ நீரகக்கரிமக் கலவையாகும். இது பாறை எண்ணெயிலிருந்து பெறப்படும் பொதுவான பெட்ரோல் போன்றதாகும்.  

இயற்கை பெட்ரோலின் வேதியியல் கலவையானது, ஐந்து மற்றும் ஆறு கார்பன் ஆல்க்கேன்கள் (பென்ட்டேன் மற்றும் எக்சேன்) ஆகும். இதனுடன் நீண்ட சங்கிலிகளுடன் சிறிய அளவிலான அல்கான்களும் உள்ளது. இதில் குறிப்பிடத்தக்க அளவு ஐசோபென்டேன் (மெத்தில் பியூட்டேன்) , உள்ளது, இது பெட்ரோலிய உற்பத்தியில் அரிதானதாகும். இதன் கொதிநிலை பெட்ரோலுக்கான நிலையான வரம்பிற்குள் உள்ளது.  

இயற்கை பெட்ரோல் கொந்தளிப்பு மற்றும் நிலையற்ற தன்மைகளைக் கொண்டதாகும்.மேலும், குறைந்த எட்டக எண் மதிப்பீட்டைக் கொண்டுள்ளது, ஆனால், வணிக பெட்ரோலை உற்பத்தி செய்ய மற்ற ஹைட்ரோகார்பன்களுடன் கலக்கப்படலாம். இது எண்ணெய் மென்களிக்கலில் இருந்து எண்ணெயைப் பிரித்தெடுக்க ஒரு கரைப்பானாகவும் பயன்படுத்தப்படுகிறது.
# பூசாரிப்பட்டி


**பூசாரிப்பட்டி** (*Poosaripatti*) என்பது இந்தியாவின், தமிழ்நாடு மாநிலத்திலுள்ள சேலம் மாவட்டம், காடையாம்பட்டி ஊராட்சி ஒன்றியம், பூசாரிப்பட்டி ஊராட்சிக்கு உட்பட்ட ஒரு சிற்றூர் ஆகும்.  

## அமைவிடம்
இந்த ஊரானது மாவட்ட தலைநகரான சேலத்தில் இருந்து 24 கிலோமீட்டர் தொலைவிலும், காடையாம்பட்டியில் இருந்து 5 கிலோமீட்டர் தொலைவிலும், சென்னையில் இருந்து 319 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின்11°43'00.6"N 78°20'04.4"E அமைவிடம் ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 1067 வீடுகளும் 4146 மக்களும் வாழ்கின்றனா். இதில் 2199 ஆண்களும், 1947 பெண்களும் என்றும் உள்ளது. கல்வியறிவு பெற்றவர்கள் விகிதம் 63.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும். இக் கிராமத்தின் மொத்தப்பரப்பளவு 318.96 ஹெக்டா்ஸ். முல்லை, சம்பங்கி, சாமந்தி ஆகிய பூ வகைகள் விளையும் கிராமப்பகுதியாகும்.  

## மேற்கோள்
# பாக்கிஸ்தான் புவியியல்

**பாக்கிஸ்தான் புவியியல்** - பாக்கிஸ்தானின் புவியியல் பல்வேறு நிலப்பகுதிகளை உள்ளடக்கியிருக்கிறது.பாக்கிஸ்தான் புவியியல் ஆய்வு நிறுவனம் நாட்டின் புவியியல் படிப்பிற்கு பொறுப்பான பிரதான நிறுவனம் ஆகும்  

## டெக்டோனிக் மண்டலம்
இந்திய மற்றும் யூரேசிய டெக்டோனிக் தகடுகளோடு பாக்கிஸ்தான் டெக்டோனிக் தகடு இணைந்திருக்கிறது.அங்கு சிந்து மற்றும் பஞ்சாப் மாகாணங்கள் இந்திய தட்டுகளின் வடமேற்கு மூலையில் உள்ளன.இது பலூசிஸ்தான் மற்றும் கைபர்-பாக்தூன்க்வாவ யூரேசிய தட்டுக்குள்ளேயே உள்ளது.முக்கியமாக ஈரானிய பீடபூமி, மத்திய கிழக்கு மற்றும் மத்திய ஆசியாவின் சில பகுதிகளை உள்ளடக்கியதாகும்.இதனுடைய வட பகுதிகள் மற்றும் ஆசாத் காஷ்மீர் மத்திய ஆசியாவில் உள்ளது,எனவே இரண்டு டெக்டோனிக் தகடுகள் மோதிக்கொண்டால் பல பூகம்பங்கள் வர வாய்ப்புள்ளது.  

## பூகம்பங்கள்
டெக்டோனிக் தட்டுகளின் மையத்தில் இது இருப்பதால், பல ஆபத்தான பூகம்பங்கள் பாக்கிஸ்தானில் வர வாய்புள்ளது .  

## சுரங்க தொழில்
சுரங்கப்பாதை பாக்கிஸ்தானில் ஒரு முக்கியமான தொழில் ஆகும்.நிலக்கரி, தாமிரம், தங்கம், குரோமைட், கனிம உப்பு, பாக்சைட் மற்றும் பல தாதுப்பொருட்கள் உட்பட பல கனிமங்களை பாக்கிஸ்தான் கொண்டுள்ளது.விலையுயர்ந்த மற்றும் அரை விலையுயர்ந்த கனிமங்களும் கூட வெட்டப்படுகின்றன.இவை பெரிடோட், அக்வாமாரீன், டோபஸ், ரூபி, மரகதம், அரிதான பூமி தாதுக்கள் மற்றும் பல வகைகள் மற்றும் குவார்ட்ஸ் வகைகள் அடங்கும்.பாக்கிஸ்தான் கனிம மேம்பாட்டு கூட்டுத்தாபனம் சுரங்கத் தொழில்துறையினருக்கு ஆதரவாகவும் மற்றும் முன்னேற்றத்திற்கு பொறுப்பாகவும் செயல்படும்.பாகிஸ்தான் நவரத்தின கற்கள் கழகம் ஒரு அதிகாரப்பூர்வ நிறுவனம் பங்குதாரர்களின் நலன்களுகாக செயல்பட்டு வருகிறது.பலுசிஸ்தான் மாகாணம் கனிம வளங்களில் சிறப்பாக உள்ளது.
# டைமர் அமிலம்

**டைமர் அமிலங்கள்** (*Dimer acid*) அல்லது குறைக்கப்பட்ட கொழுப்பு அமிலங்கள் என்பது டை கார்பாக்சிலிக் அமிலங்கள் ஆகும். இவ்வகை அமிலங்கள் டால் எண்ணெயிலிருந்து களிமண் வினை ஊக்கிகளைப் பயன்படுத்தி குறைப்பதன் மூலம் தயாரிக்கப்படுபவை. இவற்றின் சிஏஎஸ் எண் [61788-89-4] ஆகும். டைமர் அமிலங்கள் பாலிஅமைடு ரெசின்கள் மற்றும் பாலிஅமைடு சூடான உருகிய பசைகள் ஆகியவற்றின் தொகுப்பிற்கு முக்கியமாகப் பயன்படுத்தப்படுகின்றன. டைமர் அமிலங்கள் அல்கைடு ரெசின்கள், பசைகள், சர்பாக்டான்ஸ், எரிபொருள் எண்ணெய் கூட்டுப் பொருட்கள் மற்றும் உயவுப் பொருட்கள் தயாரிக்கப் பயன்படுத்தப்படுகின்றன. இது இலேசான மஞ்சள் அல்லது மஞ்சள் நிற பிசுபிசுப்பபான ஒளி புகக்கூடிய திரவமாகும். இது நச்சுப் பொருள் அல்ல.  

டைமர் அமிலத்தில் வழக்கமாக ஸ்டீரியிக் அமிலத்தைப் போன்ற இரட்டை அமைப்பு இருக்கலாம். இது C36 டைமர் அமிலம் என்றும் அழைக்கப்படுகிறது.  
டிரைமர் அமிலம் என்பது டைமர் அமிலத்தின் தொடர்ச்சியாகும். எனவே, இதில் டைமரைப் போன்று மூன்று மூலக்கூறுகள் இணைந்த கொழுப்பு அமில அமைப்பு இருக்கலாம். இதன் விளைவாக மூன்று மூலக்கூறுகள் இணைந்த கொழுப்பு அமிலமாக உள்ளது. அதன் சிஏஎஸ் எண் [68937-90-6] ஆகும்.  

அம்மோனியாவுடன் ஒடுக்க வினைக்கு உட்படும் போது டைமர் அமிலங்கள் டைமர் அமீன்களாக மாற்றமடைகிறது.
# களிச்செதில் கல்



**களிச்செதில் கல்** *(Diaspore)* , அல்லது **டயாசுப்போரைட்**, ** எம்போலைட்**, **கய்செரைட்** அல்லது **டான்ட்டாரைட்** எனவெல்லாம அழைக்கப்படும் கனிமம் ஓர் அலுமினியம் ஆக்சைடு ஐதராக்சடு கனிமம் ஆகும். இதன் வேதியியல் வாய்பாடு α-AlO(OH) ஆகும் இது செஞ்சாய்சதுரப் படிகமாக அமைகிறது. இது ஜியோத்தைட் கனிமத்தைப் போல சம உருவாக்கதில் படிகமாகிறது.  
## இயல்புகள்
இக்கனிமத்தின் படிகங்கள் அரிதாக, மென்தகடு அல்லது (010) தளத்தில் பலகை அமைப்பிலும், C கனிம நகர் திசைக்கு இணையாக ஊசிவடிவப் படிகமாக நீண்டும், மெல்லிய செதில்களாகவும் காணப்படுகிறது. (010) தளத்தில் தெளிவான பிளவுடனும் (110) தளத்தில் சீரற்ற பிளவினையும் சங்கு முறிவினையும் உடையதாகும். இதன் கடினத்தன்மை மோவின் அளவுகோலில் 6(1/2)- 7 ஆகும். மிக எளிதில் நொறுங்கக்கூடிய இதன் ஒப்படர்த்தி 3.3 முதல் 3.5 வரை அமையும்மிது வெண்மை, சாம்பல் கலந்த வெண்மை, நிறமற்றும், வெளிர்மஞ்சள், வெளிர்சிவப்பு, பச்சை கலந்த பழுப்பு, ஊதா நிறங்களிலும் காணப்படும். இதன் மிளிர்வு, பொலிவான பளிங்கு நிறத்தினையும் பிளவுற்ற தளங்களில் முத்து மிளிர்வினையும் உடையதாய்க் காணப்படும். இது ஒளிப்புகும் தன்மை முதல் ஓரளவிற்கு ஒளிக்கசியும் தன்மை வரையிலானது. ]]. இது ஈரச்சினை உடையதாகும். இதன் ஒளிவிலகல் எண் α=1.682-1.706, β=1.705-1.725, γ=1.730-1.752 ஆகும். இதன் ஒப்படர்த்தி அல்லது தன் ஈர்ப்புதிறம் 3.4 ஆகும். இது மூடிய ஊதுகுழலில் வெப்பம் ஊட்டினால் நீரிழந்து கடுமையான வெண்சிதல்களாகப் பிரிந்து தூளாகிறது.  

இதன் கடினத்தன்மை எண்ணில் இருந்து இதைப் பிற நிறமற்ற ஒளியூடுருவும் செவ்வையான பிளவும் முத்துப் பொலிவும் உள்ள அபிரகம், மாக்கல், புரூசைட், ஜிப்சம் ஆகிய கனிமங்களில் இருந்து தெளிவாகப் பிரித்தறியலாம். டயாசுப்போர், கிப்சைட்டுடன் திண்ணிய மெல்லிய கோளவடிவப் பொருளாகப் போகிமைட்டுடன் பாக்சைட்டில் மிகப் பரவலாகக் கிடைக்கிறது.  

இக்கனிமம் குருந்தம் அல்லது குருந்தைட் எனும் சாணைக்கல் க்னிமம் ஆகிய மாற்று வடிவத்தில் குறுணைகளாக சுண்ணக்கல், பிற படிகப் பாறைகளில் உள்ளது.  

## **மேற்காேள்கள்**
# உருமாறுதல்

கடல்வழி முதுகெலும்புகளில் லார்வா மேம்பாட்டில் உருமாற்றத்தை அல்ஃப்ரெத் மாத்தியு ஜியார்ட் என்பவர் கண்டறிந்தாா். இன்று வரை, இந்த வாழ்க்கை வரலாறானது ஒரு சிறிய எண்ணிக்கையிலான பாலிகேட் வகைபாட்டில், சில சாகுளோஸ்சன் மெல்லுடலிகளிலும் அறியப்படுகிறது, அத்துடன் . சில சந்தர்ப்பங்களில், லார்வா மாறுபாடு ஒரு 'பிளாஸ்டிக்' பண்பு ஆகும், அது சுற்றுச்சூழலுக்கு இடைப்பட்டதாக இருக்கும். மற்ற சந்தர்ப்பங்களில், லார்வா வகை மரபணு ரீதியாக தீர்மானிக்கப்படுகிறது - ஒரு சிறந்த எடுத்துக்காட்டு Polychaete(முட்புச்சி) Streblospio benedicti ஆகும், அங்கு சில தாய்மார்கள் சிறு பிளாங்டான் முட்டைகள் மற்றும் பிற விலங்குகள்  பெரிய கருவுணவு முட்டைகளைவெளியிடும்  
. எந்தவொரு வழக்கிலும், லார்வா வகைகளில் ஏற்படும் மாறுபாடு பொதுவாக லார்வாக்களின் உற்பத்திக்கு உட்படுத்துகிறது, இது உணவு முறை மற்றும் / அல்லது வளர்ச்சி நேரங்களில் வேறுபடுகிறது
# தொழில்சார் மன அழுத்தம்


**தொழில் சார்ந்த மன அழுத்தம்** (Occupational stress) என்பது ஒருவரின் தொழில் தொடர்பான உளவியல் அழுத்தமாகும் . வேலையில் உள்ள மன அழுத்த சூழ்நிலைகள் என்ன என்பதைப் புரிந்துகொண்டு, அந்த நிலைமைகளை சரிசெய்ய நடவடிக்கை எடுப்பதன் மூலம் தொழில் சார்ந்த மன அழுத்தத்தை நிர்வகிக்க முடியும். பணியாளர்கள் தங்களது மேற்பார்வையாளர்கள் அல்லது சக பணியாளர்களால் தங்களுக்கு ஆதரவு கிடைக்கவில்லை என்று நினைக்கும்போதோ அல்லது அவர்கள் செய்யும் வேலையின் மீது அவர்களுக்கு கொஞ்சம் கட்டுப்பாடு இருப்பதாக அல்லது கட்டுப்பாடான சூழ்நிலைகளில் வேலை செய்வதாக உணரும்போது அல்லது வேலையில் அவர்கள் எடுக்கும் முயற்சிகள் வேலைக்கான வெகுமதிகளுடன் ஒத்துப்போகவில்லை என உணரும்போது தொழில்சார் மன அழுத்தம் ஏற்படலாம். தொழில் சார்ந்த மன அழுத்தம் பணியாளர்கள் மற்றும் முதலாளிகள் இருவருக்கும் கவலை அளிக்கிறது, ஏனெனில் மன அழுத்தம் நிறைந்த வேலைகள் ஊழியர்களின் மனநலன், உடல் ஆரோக்கியம் மற்றும் வேலை செயல்திறன் ஆகியவற்றுடன் தொடர்புடையது. உலக சுகாதார அமைப்பு மற்றும் பன்னாட்டு தொழிலாளர் அமைப்பு நடத்திய ஓர் ஆய்வில், அதிக நேரம் வேலை பார்ப்பது மன அழுத்தத்தை ஏற்படுத்தும் முக்கியக் காரணியாகும். 2016இல் 7,45,000 தொழிலாளர்கள் குருதி ஊட்டக்குறை இதய நோய் மற்றும் பக்கவாதம் போன்றவற்றால் இறந்ததாக மதிப்பிடப்பட்டுள்ளது.